ระเบียบกรมการขนส่งทางบกระเบียบกรมการขนส่งทางบกว่าด้วยการขอจดทะเบียนรถยนต์รับจ้าง(รถแท็กซี่) ในเขตกรุงเทพมหานครพ.ศ. ๒๕๕๗[๑] ตามที่ได้มีระเบียบกรมการขนส่งทางบกว่าด้วยการรับจดทะเบียนรถยนต์รับจ้าง(รถแท็กซี่) ในเขตกรุงเทพมหานคร พ.ศ. ๒๕๔๙ และที่แก้ไขเพิ่มเติมไว้แล้ว นั้นโดยที่เป็นการสมควรแก้ไขปรับปรุงวิธีปฏิบัติเกี่ยวกับการจดทะเบียนรถยนต์รับจ้าง(รถแท็กซี่) ในเขตกรุงเทพมหานครเสียใหม่ เพื่อให้การควบคุมกำกับดูแลรถยนต์รับจ้าง(รถแท็กซี่) เป็นไปอย่างมีประสิทธิภาพ และเหมาะสม อาศัยอำนาจตามความในมาตรา ๑๐วรรคสาม แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๓) พ.ศ. ๒๕๒๕ มาตรา ๓๙ แห่งพระราชบัญญัติวิธีปฏิบัติราชการทางปกครองพ.ศ. ๒๕๓๙ และข้อ ๑๒แห่งกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครพ.ศ. ๒๕๕๐ อธิบดีกรมการขนส่งทางบก จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการขอจดทะเบียนรถยนต์รับจ้าง(รถแท็กซี่) ในเขตกรุงเทพมหานคร พ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่วันที่ ๑๕กันยายน พ.ศ. ๒๕๕๗ เป็นต้นไปข้อ ๓ ให้ยกเลิก(๑) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง(รถแท็กซี่) ในเขตกรุงเทพมหานคร พ.ศ. ๒๕๔๙(๒) ระเบียบกรมการขนส่งทางบกว่าด้วยการรับจดทะเบียนรถยนต์รับจ้าง(รถแท็กซี่) ในเขตกรุงเทพมหานคร (ฉบับที่ ๒) พ.ศ. ๒๕๕๐ข้อ ๔ บรรดา ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ ให้ใช้ระเบียบนี้แทนข้อ ๕ รถยนต์ที่ผู้ขอจะนำมาจดทะเบียนเป็นรถยนต์รับจ้างต้อง(๑) เป็นรถใหม่หรือเป็นรถที่มีอายุการใช้งานไม่เกิน ๒ ปีนับแต่วันที่จดทะเบียนครั้งแรกและใช้งานมาแล้วเป็นระยะทางไม่เกิน ๒๐,๐๐๐ กิโลเมตร โดยไม่มีการแก้ไขดัดแปลงตัวรถ(๒) มีเครื่องอุปกรณ์ สีของรถและเครื่องหมายตามที่กำหนดไว้ในกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่จดทะเบียนในเขตกรุงเทพมหานครพ.ศ. ๒๕๕๐ข้อ ๖ ในกรณีรถยนต์รับจ้างที่ทะเบียนถูกระงับเนื่องจากค้างชำระภาษีประจำปีติดต่อกันครบ๓ ปี เมื่อเจ้าของรถได้ชำระภาษีที่ค้างชำระครบถ้วนแล้วและประสงค์จะนำรถมาจดทะเบียนเป็นรถยนต์รับจ้างอีกก็สามารถกระทำได้ ทั้งนี้การนับอายุการใช้งานของรถยนต์รับจ้าง ให้นับระยะเวลาที่ทะเบียนถูกระงับรวมต่อเนื่องจากวันที่จดทะเบียนครั้งแรกด้วยข้อ ๗ ภายใต้บังคับระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ และที่แก้ไขเพิ่มเติม การขอจดทะเบียนรถยนต์รับจ้างครั้งแรกให้ยื่นคำขอรับความเห็นชอบการจดทะเบียนต่อนายทะเบียนตามแบบ ร.จ. ๑ หรือแบบ ร.จ. ๒ ท้ายระเบียบนี้แล้วแต่กรณี ณ งานการขนส่งไม่ประจำทางด้วยรถยนต์รับจ้างและรถบริการส่วนการขนส่งผู้โดยสารไม่ประจำทาง สำนักการขนส่งผู้โดยสาร กรมการขนส่งทางบกพร้อมด้วยหลักฐานดังต่อไปนี้(๑) บุคคลธรรมดา ให้ยื่นคำขอตามแบบ ร.จ. ๑ พร้อมด้วย(ก) ภาพถ่ายบัตรประจำตัวประชาชน(ข) หลักฐานแสดงว่ามีที่พักอาศัยในเขตกรุงเทพมหานคร จังหวัดนนทบุรีจังหวัดปทุมธานี จังหวัดสมุทรปราการ จังหวัดนครปฐม หรือจังหวัดสมุทรสาครที่สามารถติดต่อได้ เช่น สัญญาเช่าบ้าน หนังสือรับรองจากเจ้าของบ้านที่ให้เช่าใบเสร็จรับเงินค่าน้ำประปาหรือค่าไฟฟ้าจากหน่วยงานของรัฐที่ระบุชื่อผู้ยื่นคำขอเป็นผู้ใช้หรือหลักฐานอื่นที่แสดงว่าผู้ยื่นคำขอมีที่พักอยู่ในเขตดังกล่าวและหมายเลขโทรศัพท์เคลื่อนที่ ที่สามารถติดต่อได้(ค) ใบอนุญาตขับรถยนต์สาธารณะหรือใบอนุญาตเป็นผู้ขับรถตามกฎหมายว่าด้วยการขนส่งทางบกในประเภทที่ใช้แทนกันได้ที่ยังไม่สิ้นอายุพร้อมภาพถ่ายของผู้ขอจดทะเบียน(ง)หลักฐานการใช้วิทยุคมนาคมหรือการใช้โทรศัพท์เคลื่อนที่เป็นเครื่องสื่อสาร(จ) หลักฐานแสดงกรรมสิทธิ์ สิทธิครอบครองหรือสิทธิการใช้สถานที่เก็บรถ พร้อมแผนผังและรูปถ่ายโดยสังเขปแสดงลักษณะของที่ตั้งที่สามารถจอดรถได้มีทางเข้าและทางออกที่สามารถนำรถเข้ามาจอดได้ตลอดเวลาและนำรถออกมาใช้งานได้โดยสะดวกและขนาดพื้นที่ของสถานที่เก็บรถไม่น้อยกว่า ๑๕ ตารางเมตร(๒) ห้างหุ้นส่วนสามัญจดทะเบียนหรือห้างหุ้นส่วนจำกัด ให้ยื่นคำขอตามแบบร.จ. ๒ พร้อมด้วย(ก) หนังสือรับรองของสำนักงานทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัดที่ออกให้ไว้ไม่เกิน ๑ ปี(ข) ภาพถ่ายบัตรประจำตัวประชาชนของผู้เป็นหุ้นส่วนผู้มีอำนาจ(ค) ตัวอย่างรอยตราประทับของผู้ยื่นคำขอ ๒ ตรา (ถ้ามี)(ง) รูปถ่ายสำนักงาน ขนาด ๗.๖๐ x ๑๒.๗๐ เซนติเมตร จำนวน๒ รูป(จ) หลักฐานการใช้วิทยุคมนาคมเป็นเครื่องสื่อสาร(ฉ) หลักฐานแสดงกรรมสิทธิ์ สิทธิครอบครองหรือสิทธิการใช้สถานที่เก็บรถพร้อมแผนผังและรูปถ่ายโดยสังเขปแสดงลักษณะของที่ตั้งที่สามารถจอดรถได้มีทางเข้าและทางออกที่สามารถนำรถเข้ามาจอดได้ตลอดเวลาและนำรถออกมาใช้งานได้โดยสะดวกและขนาดพื้นที่ของสถานที่เก็บรถโดยคิดพื้นที่ ๑๕ ตารางเมตร ต่อรถ ๑ คัน(๓) บริษัทจำกัด หรือบริษัทมหาชน จำกัด ให้ยื่นคำขอตามแบบ ร.จ. ๒พร้อมด้วย(ก) หนังสือรับรองของสำนักงานทะเบียนหุ้นส่วนบริษัทแสดงการจดทะเบียนเป็นบริษัทจำกัดหรือบริษัทมหาชนจำกัด ที่ออกให้ไว้ไม่เกิน ๑ ปี(ข) ภาพถ่ายบัตรประจำตัวประชาชนของผู้เป็นกรรมการผู้มีอำนาจ(ค) รายชื่อและสัญชาติของผู้ถือหุ้นทุกคนและจำนวนหุ้นที่ผู้ถือหุ้นแต่ละคนถือ(ง) สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์(จ) ตัวอย่างรอยตราประทับของผู้ยื่นคำขอ ๒ ตรา (ถ้ามี)(ฉ) รูปถ่ายสำนักงาน ขนาด ๗.๖๐ x ๑๒.๗๐ เซนติเมตร จำนวน๒ รูป(ช) หลักฐานการใช้วิทยุคมนาคมเป็นเครื่องสื่อสาร(ซ) หลักฐานแสดงกรรมสิทธิ์ สิทธิครอบครอง หรือสิทธิการใช้สถานที่เก็บรถพร้อมแผนผังและรูปถ่ายโดยสังเขปแสดงลักษณะของที่ตั้งที่สามารถจอดรถได้มีทางเข้าและทางออกที่สามารถนำรถเข้ามาจอดได้ตลอดเวลาและนำรถออกมาใช้งานได้โดยสะดวกและขนาดพื้นที่ของสถานที่เก็บรถโดยคิดพื้นที่ ๑๕ ตารางเมตร ต่อรถ ๑ คัน(๔) สหกรณ์ ให้ยื่นคำขอตามแบบ ร.จ. ๒ พร้อมด้วย(ก) ภาพถ่ายใบสำคัญรับจดทะเบียนสหกรณ์(ข) บัญชีรายชื่อสมาชิกของสหกรณ์พร้อมที่อยู่ที่สามารถติดต่อได้(ค) ตัวอย่างรอยตราประทับของผู้ยื่นคำขอ ๒ ตรา (ถ้ามี)(ง) รูปถ่ายสำนักงาน ขนาด ๗.๖๐ x ๑๒.๗๐ เซนติเมตร จำนวน๒ รูป(จ) หลักฐานการใช้วิทยุคมนาคมเป็นเครื่องสื่อสาร(ฉ) หลักฐานแสดงกรรมสิทธิ์ สิทธิครอบครองหรือสิทธิการใช้สถานที่เก็บรถพร้อมแผนผังและรูปถ่ายโดยสังเขปแสดงลักษณะของที่ตั้งที่สามารถจอดรถได้มีทางเข้าและทางออกที่สามารถนำรถเข้ามาจอดได้ตลอดเวลาและนำรถออกมาใช้งานได้โดยสะดวกและขนาดพื้นที่ของสถานที่เก็บรถโดยคิดพื้นที่ ๑๕ ตารางเมตร ต่อรถ ๑ คันในกรณีที่บุคคลธรรมดายื่นคำขอรับความเห็นชอบรถยนต์รับจ้างตาม (๑)ให้ยื่นคำขอรับความเห็นชอบจำนวนรถได้เพียงคนละ ๑ คันเท่านั้นในกรณีที่นิติบุคคลยื่นคำขอรับความเห็นชอบรถยนต์รับจ้างตาม (๒) (๓)หรือ (๔)ต้องระบุจำนวนรถและแสดงรายละเอียดเกี่ยวกับจำนวนรถที่ประสงค์จะใช้ประกอบการเครือข่ายการสื่อสารการใช้เครื่องสื่อสารรวมทั้งสถานที่เก็บรถที่อยู่ในเขตกรุงเทพมหานคร จังหวัดนนทบุรี จังหวัดปทุมธานี จังหวัดสมุทรปราการจังหวัดนครปฐม หรือจังหวัดสมุทรสาคร ซึ่งต้องมีขนาดพื้นที่รวมกันไม่น้อยกว่าร้อยละ๕๐ ของจำนวนรถที่ขอจดทะเบียน โดยคิดพื้นที่ ๑๕ ตารางเมตรต่อรถ ๑ คันในกรณีสถานที่เก็บรถเป็นของบุคคลอื่นต้องมีหลักฐานแสดงการยินยอมให้ใช้สถานที่เก็บรถโดยจัดทำหนังสือแสดงความยินยอมหรือสัญญาเช่ามีกำหนดไม่น้อยกว่า๓ ปี และหลักฐานแสดงกรรมสิทธิ์หรือสิทธิครอบครอง เช่น ภาพถ่ายโฉนดที่ดินภาพถ่ายหนังสือรับรองการทำประโยชน์ (น.ส. ๓ ก) เป็นต้นพร้อมทั้งแนบภาพถ่ายบัตรประจำตัวประชาชนของผู้มีสิทธิให้ใช้สถานที่หรือหนังสือรับรองการจดทะเบียนเป็นนิติบุคคลในกรณีที่ผู้มีสิทธิให้ใช้สถานที่เป็นนิติบุคคลประกอบการพิจารณาด้วยข้อ ๘ เมื่อนายทะเบียนตรวจสอบหลักฐานประกอบคำขอตามข้อ๗ (๑) วรรคสอง แล้วเห็นว่าผู้ยื่นคำขอมีคุณสมบัติและหลักฐานครบถ้วนถูกต้องแล้วให้นายทะเบียนพิจารณาให้ความเห็นชอบการจดทะเบียนต่อไปข้อ ๙ เมื่อนายทะเบียนตรวจสอบหลักฐานประกอบคำขอตามข้อ๗ (๒) (๓) หรือ (๔) แล้วเห็นว่าผู้ยื่นคำขอมีคุณสมบัติและหลักฐานครบถ้วนถูกต้องให้ส่งเจ้าหน้าที่ไปตรวจสอบสถานที่เก็บรถเพื่อตรวจสอบว่าผู้ยื่นคำขอมีสถานที่เก็บรถซึ่งมีลักษณะและขนาดพื้นที่เป็นไปตามที่กำหนดตามข้อ๗ หากพบว่าผู้ยื่นคำขอมีสถานที่เก็บรถซึ่งมีลักษณะที่สามารถจอดรถที่ขอจดทะเบียนได้และมีขนาดพื้นที่เป็นไปตามเกณฑ์ที่กำหนดให้เจ้าหน้าที่เสนอนายทะเบียนเพื่อพิจารณาให้ความเห็นชอบการจดทะเบียนต่อไปในกรณีที่พบว่าผู้ยื่นคำขอตามวรรคหนึ่งมีสถานที่เก็บรถซึ่งมีลักษณะที่สามารถจอดรถที่ขอจดทะเบียนได้แต่เพียงบางส่วนหรือมีขนาดพื้นที่ไม่เพียงพอเป็นไปตามเกณฑ์ที่กำหนดให้เจ้าหน้าที่บันทึกเหตุผลและความจำเป็นเสนอนายทะเบียนเพื่อพิจารณาให้ความเห็นชอบการจดทะเบียนตามจำนวนรถที่เป็นไปตามเกณฑ์ที่กำหนดตามข้อ๗ข้อ ๑๐ ในกรณีที่นายทะเบียนให้ความเห็นชอบตามข้อ ๘หรือข้อ ๙ แล้ว ให้ผู้ยื่นคำขอตามข้อ ๗นำรถมาจดทะเบียนตามที่ได้รับความเห็นชอบภายในกำหนด ๙๐ วันนับแต่วันที่ได้รับหนังสือแจ้งจากนายทะเบียนหากผู้ยื่นคำขอไม่นำรถมาจดทะเบียนภายในกำหนดเวลาดังกล่าวให้ถือว่าการให้ความเห็นชอบของนายทะเบียนเป็นอันยกเลิกในกรณีที่ผู้ยื่นคำขอตามข้อ ๗ (๒) (๓) หรือ (๔) แล้วแต่กรณีนำรถมาจดทะเบียนไม่ครบถ้วน ตามจำนวนที่นายทะเบียนให้ความเห็นชอบภายในกำหนด ๙๐ วันนับแต่วันที่ได้รับหนังสือแจ้งจากนายทะเบียนให้ถือว่าผู้ยื่นคำขอได้รับความเห็นชอบตามจำนวนรถยนต์รับจ้างเพียงเท่าที่ได้จดทะเบียนแล้วเท่านั้นในกรณีที่ผู้ยื่นคำขอไม่นำรถมาจดทะเบียนตามวรรคหนึ่งไม่ตัดสิทธิผู้ยื่นคำขอในการขอจดทะเบียนรถยนต์รับจ้างครั้งใหม่ข้อ ๑๑ การขอจดทะเบียนรถยนต์รับจ้างครั้งใหม่ตามข้อ๑๐ วรรคสาม ให้ยื่นคำขอตามข้อ ๗และเอกสารเกี่ยวกับการจัดหารถที่จะใช้จดทะเบียนด้วย เช่น ใบจองรถ สัญญาซื้อขาย เป็นต้นโดยให้นายทะเบียนตรวจสอบหลักฐานหากเห็นว่าผู้ยื่นคำขอมีคุณสมบัติและหลักฐานครบถ้วนถูกต้องให้พิจารณาให้ความเห็นชอบตามข้อ ๘ หรือข้อ ๙ แล้วแต่กรณีให้นายทะเบียนส่งเจ้าหน้าที่ไปตรวจสอบสถานที่เก็บรถตามข้อ ๙เฉพาะในกรณีที่เห็นว่าผู้ยื่นคำขอตามข้อ ๗ (๒) (๓) หรือ (๔)มีสถานที่เก็บรถซึ่งมีขนาดพื้นที่ไม่เป็นไปตามเกณฑ์ที่กำหนดตามข้อ ๗หรือมีการเปลี่ยนแปลงสถานที่เก็บรถจากที่เคยได้ยื่นคำขอเดิมไว้เท่านั้นข้อ ๑๒ ในกรณีที่นายทะเบียนให้ความเห็นชอบตามข้อ๑๑ ให้ผู้ยื่นคำขอตามข้อ ๗ นำรถมาจดทะเบียนตามที่ได้รับความเห็นชอบภายในกำหนด ๙๐วัน นับแต่วันที่ได้รับหนังสือแจ้งจากนายทะเบียนหากผู้ยื่นคำขอไม่นำรถมาจดทะเบียนภายในกำหนดเวลาดังกล่าวให้ถือว่าการให้ความเห็นชอบของนายทะเบียนเป็นอันยกเลิกในกรณีที่ผู้ยื่นคำขอตามข้อ ๗ (๒) (๓) หรือ (๔) แล้วแต่กรณีนำรถมาจดทะเบียนไม่ครบถ้วนตามจำนวนที่นายทะเบียนให้ความเห็นชอบภายในกำหนด ๙๐ วันนับแต่วันที่ได้รับหนังสือแจ้งจากนายทะเบียนให้ถือว่าผู้ยื่นคำขอได้รับความเห็นชอบตามจำนวนรถยนต์รับจ้างเพียงเท่าที่ได้จดทะเบียนแล้วเท่านั้นในกรณีที่ผู้ยื่นคำขอไม่นำรถมาจดทะเบียนตามวรรคหนึ่ง ไม่ตัดสิทธิผู้ยื่นคำขอในการขอจดทะเบียนรถยนต์รับจ้างครั้งใหม่อีกข้อ ๑๓ การขอจดทะเบียนรถยนต์รับจ้างตามข้อ ๗ (๑)ผู้ขอต้องปฏิบัติตามเงื่อนไข ดังต่อไปนี้(๑) ต้องไม่ขับรถยนต์รับจ้างของตนเมื่อใบอนุญาตขับรถสิ้นอายุหรือระหว่างถูกสั่งยึด พักใช้หรือเพิกถอนใบอนุญาตขับรถยนต์สาธารณะหรือใบอนุญาตเป็นผู้ขับรถในประเภทที่ใช้แทนกันได้(๒)ต้องไม่ยินยอมให้ผู้ซึ่งไม่มีใบอนุญาตขับรถยนต์สาธารณะหรือมีใบอนุญาตเป็นผู้ขับรถในประเภทที่ใช้แทนกันไม่ได้ผู้ซึ่งมีใบอนุญาตที่สิ้นอายุแล้ว หรือผู้ซึ่งถูกสั่งยึด พักใช้หรือเพิกถอนใบอนุญาตขับรถยนต์สาธารณะหรือใบอนุญาตเป็นผู้ขับรถในประเภทที่ใช้แทนกันได้เข้าขับรถยนต์รับจ้างของตน(๓)ในกรณีที่ยินยอมให้ผู้อื่นเข้าขับรถยนต์รับจ้างของตนต้องจัดทำประวัติคนขับรถของผู้นั้นตามที่อธิบดีประกาศกำหนดให้ครบถ้วนถูกต้อง(๔) ในกรณีที่กรมการขนส่งทางบกได้รับการร้องเรียนการกระทำความผิดของคนขับรถต้องมารายงานตัวหรือจัดให้คนขับรถของตนมารายงานตัวต่อนายทะเบียนภายใน ๗ วัน นับแต่วันที่ได้รับหนังสือจากนายทะเบียนหรือมาแจ้งเหตุผลหรือมีหนังสือชี้แจงข้อเท็จจริงให้นายทะเบียนทราบในกรณีที่ไม่สามารถมารายงานตัวหรือจัดให้คนขับรถของตนมารายงานตัวต่อนายทะเบียนได้ภายใน๗ วัน นับแต่วันที่ครบกำหนดรายงานตัวข้อ ๑๔ การขอจดทะเบียนรถยนต์รับจ้างเพิ่มเติมจากที่จดทะเบียนไว้แล้วให้ยื่นคำขอตามข้อ ๗ (๒) (๓) หรือ (๔) แล้วแต่กรณี และผู้ขอต้องปฏิบัติตามเงื่อนไขดังต่อไปนี้(๑) รถยนต์รับจ้างของผู้ยื่นคำขอที่มีอยู่เดิมต้องไม่ค้างชำระภาษีประจำปี(๒)ในกรณีมีรถยนต์รับจ้างของผู้ยื่นคำขอครบอายุการใช้งานหรือทะเบียนระงับตามกฎหมายต้องส่งคืนแผ่นป้ายทะเบียนรถต่อนายทะเบียนและนำใบคู่มือจดทะเบียนรถมาแสดงต่อนายทะเบียนเพื่อบันทึกหลักฐานการระงับทะเบียนรถ(๓) ต้องไม่ยินยอมให้ผู้ซึ่งไม่มีใบอนุญาตขับรถยนต์สาธารณะหรือมีใบอนุญาตเป็นผู้ขับรถในประเภทที่ใช้แทนกันไม่ได้ผู้ซึ่งมีใบอนุญาตที่สิ้นอายุแล้ว หรือผู้ซึ่งถูกสั่งยึด พักใช้หรือเพิกถอนใบอนุญาตขับรถยนต์สาธารณะหรือใบอนุญาตเป็นผู้ขับรถในประเภทที่ใช้แทนกันได้เข้าขับรถยนต์รับจ้างของตน ภายในระยะเวลา ๖ เดือนก่อนวันยื่นคำขอเว้นแต่การยื่นคำขอรับความเห็นชอบเพื่อจดทะเบียนรถยนต์รับจ้างเพิ่มเติมมีระยะเวลาห่างจากการจดทะเบียนครั้งแรกไม่ถึง๖ เดือน(๔) จัดทำประวัติคนขับรถตามที่อธิบดีประกาศกำหนดให้ครบถ้วนถูกต้อง(๕) ในกรณีที่กรมการขนส่งทางบกได้รับการร้องเรียนการกระทำความผิดของคนขับรถต้องมารายงานตัวหรือจัดให้คนขับรถของตนมารายงานตัวต่อนายทะเบียน ภายใน ๗ วันนับแต่วันที่ได้รับหนังสือจากนายทะเบียนหรือมาแจ้งเหตุผลหรือมีหนังสือชี้แจงข้อเท็จจริงให้นายทะเบียนทราบในกรณีที่ไม่สามารถมารายงานตัวหรือจัดให้คนขับรถของตนมารายงานตัวต่อนายทะเบียนได้ภายใน๗ วัน นับแต่วันที่ครบกำหนดรายงานตัวข้อ ๑๕ เมื่อนายทะเบียนตรวจสอบหลักฐานประกอบคำขอรับความเห็นชอบจำนวนรถเพิ่มเติมแล้วเห็นว่าผู้ยื่นคำขอมีคุณสมบัติและหลักฐานครบถ้วนถูกต้องและได้ปฏิบัติตามเงื่อนไขตามข้อ ๑๔ครบถ้วนแล้ว ให้พิจารณาให้ความเห็นชอบต่อไปในกรณีที่นายทะเบียนตรวจสอบพบว่าผู้ยื่นคำขอยังมิได้ปฏิบัติตามเงื่อนไขที่กำหนดไว้ในข้อ๑๔ (๑) (๒) (๔) และ (๕) ให้ครบถ้วนให้นายทะเบียนแจ้งผู้ยื่นคำขอปฏิบัติตามเงื่อนไขดังกล่าวให้ครบถ้วนก่อนจึงจะดำเนินการต่อไปได้ในกรณีที่นายทะเบียนตรวจสอบพบว่าผู้ยื่นคำขอฝ่าฝืนเงื่อนไขตามที่กำหนดไว้ในข้อ๑๔ (๓) ให้นายทะเบียนไม่ให้ความเห็นชอบจำนวนรถเพิ่มเติม จนกว่าจะพ้นกำหนด ๖ เดือนนับแต่วันที่ผู้ยื่นคำขอฝ่าฝืนเงื่อนไขดังกล่าวในการตรวจสอบคุณสมบัติและหลักฐานประกอบคำขอตามวรรคหนึ่ง ให้นำความในข้อ๙ มาใช้บังคับโดยอนุโลมข้อ ๑๖ ในกรณีที่นายทะเบียนให้ความเห็นชอบตามข้อ๑๕ ให้ผู้ยื่นคำขอตามข้อ ๗ (๒) (๓) หรือ (๔) แล้วแต่กรณีนำรถมาจดทะเบียนตามที่ได้รับความเห็นชอบภายในกำหนด ๙๐ วันนับแต่วันที่ได้รับหนังสือแจ้งจากนายทะเบียน หากผู้ยื่นคำขอไม่นำรถมาจดทะเบียนภายในกำหนดเวลาดังกล่าวให้ถือว่าการให้ความเห็นชอบของนายทะเบียนเป็นอันยกเลิกในกรณีที่ผู้ยื่นคำขอตามข้อ ๗ (๒) (๓) หรือ (๔) แล้วแต่กรณีนำรถมาจดทะเบียนเพิ่มเติมไม่ครบถ้วนตามจำนวนที่นายทะเบียนให้ความเห็นชอบภายในกำหนด๙๐ วัน นับแต่วันที่ได้รับหนังสือแจ้งจากนายทะเบียนให้ถือว่าผู้ยื่นคำขอได้รับความเห็นชอบตามจำนวนรถยนต์รับจ้างเพิ่มเติมเพียงเท่าที่ได้จดทะเบียนแล้วเท่านั้นข้อ ๑๗ การขอจดทะเบียนและการขอชำระภาษีประจำปีสำหรับรถให้เจ้าของรถยนต์รับจ้างแสดงหลักฐาน ดังต่อไปนี้(๑) หลักฐานการจัดให้มีประกันความเสียหายแก่บุคคลที่สามของรถยนต์รับจ้างแต่ละคันเพิ่มเติมจากการจัดให้มีประกันความเสียหายตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ ที่กรมธรรม์ประกันภัยระบุข้อตกลงคุ้มครองต่ออุบัติเหตุแต่ละครั้งดังต่อไปนี้(ก) ความเสียหายต่อชีวิต ร่างกาย หรืออนามัย ไม่น้อยกว่า ๕๐,๐๐๐ บาท สำหรับการชดใช้ค่าเสียหายต่อหนึ่งคนในแต่ละครั้ง และ(ข) ความเสียหายต่อทรัพย์สิน ไม่น้อยกว่า ๒๐๐,๐๐๐ บาท สำหรับการชดใช้ค่าเสียหายในแต่ละครั้ง(๒)หลักฐานแสดงการใช้วิทยุคมนาคมหรือโทรศัพท์เคลื่อนที่เป็นเครื่องสื่อสาร(๓) หลักฐานการจัดทำประวัติคนขับรถตามที่อธิบดีประกาศกำหนดให้ครบถ้วนถูกต้องในกรณีที่เจ้าหน้าที่ตรวจสอบพบว่าเจ้าของหรือผู้ครอบครองรถยนต์รับจ้างได้รับหนังสือร้องเรียนและมิได้ดำเนินการตามข้อ๑๓ (๔) หรือข้อ ๑๔ (๕) แล้วแต่กรณี ให้นายทะเบียนแจ้งให้เจ้าของหรือผู้ครอบครองรถดำเนินการดังกล่าวให้ครบถ้วนก่อนจึงจะดำเนินการรับจดทะเบียนและชำระภาษีประจำปีสำหรับรถนั้นต่อไปได้ข้อ ๑๘ การขอจดทะเบียนรถยนต์รับจ้างทดแทนรถที่ครบอายุการใช้งานรถที่ทะเบียนระงับตามกฎหมายรถที่แจ้งไม่ใช้รถตลอดไปหรือรถที่จดทะเบียนเปลี่ยนประเภทรถ ให้ยื่นคำขอรับความเห็นชอบการจดทะเบียนต่อนายทะเบียนตามแบบร.จ. ๑ หรือแบบ ร.จ. ๒ ท้ายระเบียบนี้ แล้วแต่กรณี ณงานการขนส่งไม่ประจำทางด้วยรถยนต์รับจ้างและรถบริการส่วนการขนส่งผู้โดยสารไม่ประจำทาง สำนักการขนส่งผู้โดยสาร กรมการขนส่งทางบกพร้อมด้วยหลักฐานตามข้อ ๗ (๑) (๒) (๓) หรือ (๔) แล้วแต่กรณีพร้อมด้วยหลักฐานแสดงการได้รับความเห็นชอบเดิมภายในกำหนด ๖๐วันนับแต่วันที่รถนั้นครบอายุการใช้งาน ทะเบียนระงับตามกฎหมายแจ้งไม่ใช้รถตลอดไปหรือจดทะเบียนเปลี่ยนประเภทรถ แล้วแต่กรณีหากพ้นกำหนดเวลาดังกล่าว ให้ถือว่าผู้ยื่นคำขอไม่ประสงค์จะขอจดทะเบียนรถยนต์รับจ้างทดแทนอีกต่อไปทั้งนี้ผู้ยื่นคำขอต้องปฏิบัติตามเงื่อนไขที่กำหนดไว้ในข้อ ๑๓ หรือข้อ ๑๔ แล้วแต่กรณีด้วยให้นำความในข้อ ๘ ข้อ ๙ ข้อ ๑๐ ข้อ ๑๑ ข้อ ๑๒ และข้อ ๑๗มาใช้บังคับกับกรณีการขอจดทะเบียนรถยนต์รับจ้างทดแทนตามวรรคหนึ่งโดยอนุโลมข้อ ๑๙ การโอนรถยนต์รับจ้างที่จดทะเบียนแล้วผู้โอนและผู้รับโอนจะต้องปฏิบัติตามระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์พ.ศ. ๒๕๓๑ และที่แก้ไขเพิ่มเติม และปฏิบัติตามที่กำหนดไว้ในระเบียบนี้ด้วยให้นำความในข้อ ๑๗มาใช้บังคับกับกรณีการโอนรถยนต์รับจ้างตามวรรคหนึ่ง โดยอนุโลมข้อ ๒๐ รถยนต์รับจ้างต้องมีและแสดงเครื่องหมายดังต่อไปนี้(๑) รถยนต์รับจ้างของบุคคลธรรมดาต้องมีเครื่องหมายเป็นหมายเลขทะเบียนรถและข้อความ ร้องเรียนแท็กซี่โทร. ๑๕๘๔ เป็นตัวเลขอารบิค พ่นด้วยสีขาวตามลักษณะและขนาดที่กำหนดไว้ในแบบร.จ. ๓ ท้ายระเบียบนี้ แสดงไว้ที่ประตูตอนหน้าด้านนอกทั้งสองข้าง(๒) รถยนต์รับจ้างของนิติบุคคลต้องมีเครื่องหมายเป็นชื่อของนิติบุคคล และหมายเลขทะเบียนรถ และข้อความ ร้องเรียนแท็กซี่ โทร. ๑๕๘๔ เป็นตัวเลขอารบิคพ่นด้วยสีที่ตัดกับสีของตัวรถ ให้มองเห็นได้ชัดเจนทั้งในเวลากลางวันและเวลากลางคืนตามลักษณะและขนาดที่กำหนดไว้ในแบบ ร.จ. ๔ ท้ายระเบียบนี้แสดงไว้ที่ประตูตอนหน้าด้านนอกทั้งสองข้าง(๓) รถยนต์รับจ้างของบุคคลธรรมดาที่ใช้วิทยุคมนาคมหรือโทรศัพท์เคลื่อนที่เป็นเครื่องสื่อสารต้องติดข้อความแสดงหมายเลขโทรศัพท์ของศูนย์วิทยุสื่อสารหรือหมายเลขโทรศัพท์เคลื่อนที่โดยใช้ข้อความว่า เรียก TAXI โทร....(หมายเลขโทรศัพท์).... โดยตัวอักษรและตัวเลขอารบิคจะต้องใช้สีที่ตัดกับสีของตัวรถให้มองเห็นได้ชัดเจนทั้งในเวลากลางวันและเวลากลางคืน ตามลักษณะและขนาดที่กำหนดไว้ในแบบ ร.จ. ๓ ท้ายระเบียบนี้ ติดไว้บริเวณประตูตอนหลังด้านนอกทั้งสองข้างและตามแนวด้านบนของกระจกกันลมด้านหลังของรถและต้องมีเครื่องหมายแสดงการใช้เครื่องสื่อสารตามที่นายทะเบียนกำหนด(๔) รถยนต์รับจ้างของนิติบุคคล ต้องติดข้อความแสดงหมายเลขโทรศัพท์ของศูนย์วิทยุสื่อสารโดยใช้ข้อความว่าเรียก TAXI โทร....(หมายเลขโทรศัพท์).... โดยตัวอักษรและตัวเลขอารบิคจะต้องใช้สีที่ตัดกับสีของตัวรถให้มองเห็นได้ชัดเจนทั้งในเวลากลางวันและเวลากลางคืนตามลักษณะและขนาดที่กำหนดไว้ ในแบบ ร.จ. ๔ ท้ายระเบียบนี้ ติดไว้บริเวณประตูตอนหลังด้านนอกทั้งสองข้างและตามแนวด้านบนของกระจกกันลมด้านหลังของรถและต้องมีเครื่องหมายแสดงการใช้เครื่องสื่อสารตามที่นายทะเบียนกำหนดในกรณีที่ต้องการมีเครื่องหมายตราสัญลักษณ์ของนิติบุคคลให้แสดงไว้ที่ประตูตอนหลังด้านนอกทั้งสองข้าง(๕) ต้องจัดให้มีเครื่องหมายคำว่า ว่าง แสดงเมื่อไม่มีผู้โดยสารติดไว้ด้านในตัวรถ ตอนหน้าด้านซ้ายของคนขับรถซึ่งสามารถมองเห็นได้ชัดเจนจากภายนอกรถทั้งในเวลากลางวันและเวลากลางคืน(๖) ต้องจัดให้มีเครื่องหมายของรถยนต์รับจ้างพื้นเครื่องหมายเป็นสีเหลือง ตัวอักษร ประจำหมวดเป็นตัวอักษรภาษาไทยและตัวอักษรภาษาอังกฤษตัวพิมพ์ใหญ่สีดำหมายเลขทะเบียนเป็นหมายเลขอารบิคสีดำ ภายในกรอบเป็นสีดำทำด้วยโลหะคงทนต่อสภาพใช้งานและไม่หลุดลอกโดยง่ายยึดติดมั่นคงไว้ที่แนวกึ่งกลางประตูรถตอนหลังด้านในใต้ขอบกระจกทั้งสองข้างในลักษณะที่คนโดยสารสามารถมองเห็นได้ชัดเจน ตามลักษณะ ขนาดและการเทียบหมวดตัวอักษรภาษาไทยเป็นตัวอักษรภาษาอังกฤษที่กำหนดไว้ ในแบบ ร.จ. ๕ท้ายระเบียบนี้ในกรณีหมายเลขทะเบียนรถยนต์รับจ้างมีตัวอักษรประจำหมวดแตกต่างไปจากที่กำหนดในแบบร.จ. ๕ การเทียบหมวดตัวอักษรภาษาไทยเป็นตัวอักษรภาษาอังกฤษให้เป็นไปตามที่อธิบดีกรมการขนส่งทางบกประกาศกำหนดข้อ ๒๑ รถยนต์รับจ้างที่ครบอายุการใช้งานตามที่กำหนดในกฎกระทรวงหรือเปลี่ยนประเภทจากรถยนต์รับจ้างเป็นรถยนต์ส่วนบุคคลหรือเป็นรถยนต์ประเภทอื่นเจ้าของรถยนต์รับจ้างต้องเปลี่ยนแปลงสีของตัวถังรถไม่ให้มีลักษณะเหมือนกับสีของรถยนต์รับจ้างและต้องลบหรือถอดเครื่องหมายต่าง ๆ ที่ใช้กับรถยนต์รับจ้างออกข้อ ๒๒ รถยนต์รับจ้างที่ครบอายุการใช้งานตามที่กำหนดในกฎกระทรวงให้เจ้าของรถยนต์รับจ้างมีหน้าที่มาดำเนินการต่อนายทะเบียน ณงานรถรับจ้างและรถบริการ ส่วนทะเบียนรถยนต์สำนักงานขนส่งกรุงเทพมหานครพื้นที่ ๕กรมการขนส่งทางบกเพื่อส่งคืนแผ่นป้ายทะเบียนรถต่อนายทะเบียนและนำใบคู่มือจดทะเบียนรถมาแสดงต่อนายทะเบียนเพื่อบันทึกหลักฐานการระงับทะเบียนหรือเปลี่ยนประเภทรถโดยประทับตรายางด้วยหมึกสีแดงข้อความว่า รถสิ้นสภาพการเป็นรถยนต์รับจ้าง ภายใน ๓๐ วัน นับแต่วันที่รถนั้นครบอายุการใช้งานข้อ ๒๓ ในกรณีที่ปรากฏในภายหลังว่าเจ้าของหรือผู้ครอบครองรถยนต์รับจ้างกระทำการฝ่าฝืนหรือไม่ปฏิบัติตามเงื่อนไขที่กำหนดไว้ในข้อ๑๓ หรือข้อ ๑๔ แล้วแต่กรณีนายทะเบียนอาจเพิกถอนทะเบียนรถยนต์รับจ้างหรือระงับการดำเนินการใด ๆเกี่ยวกับการจดทะเบียนรถยนต์รับจ้างได้ข้อ ๒๔ การแจ้งเหตุแห่งการเพิกถอนตามข้อ๒๓ให้นายทะเบียนมีหนังสือแจ้งให้เจ้าของและผู้ครอบครองรถยนต์รับจ้างมารับทราบข้อกล่าวหาภายใน๑๕ วัน นับแต่วันที่ได้รับหนังสือแจ้งจากนายทะเบียน หนังสือแจ้งข้อกล่าวหาอย่างน้อยต้องมีรายละเอียดดังนี้(๑)หมายเลขทะเบียนรถยนต์รับจ้างคันที่กระทำการฝ่าฝืนหรือไม่ปฏิบัติตามเงื่อนไขที่กำหนดไว้ในข้อ๑๓ หรือข้อ ๑๔ แล้วแต่กรณี พร้อมทั้งชื่อของผู้ขับรถเจ้าของหรือผู้ครอบครองรถคันที่ประสงค์ที่จะเพิกถอน(๒) พยานหลักฐานอื่น ๆ ที่เกี่ยวข้อง (ถ้ามี)เจ้าของหรือผู้ครอบครองรถยนต์รับจ้างตามวรรคหนึ่งมีสิทธิชี้แจงหรือมีหนังสือชี้แจงข้อเท็จจริงแก้ข้อกล่าวหาต่อนายทะเบียนได้ภายใน๓๐ วัน นับแต่วันที่รับทราบข้อกล่าวหาในกรณีที่เจ้าของหรือผู้ครอบครองรถยนต์รับจ้างไม่มารับทราบข้อกล่าวหาหรือมารับทราบข้อกล่าวหาแล้วแต่ไม่มาชี้แจงหรือไม่มีหนังสือชี้แจงข้อเท็จจริงแก้ข้อกล่าวหาภายในกำหนดเวลาดังกล่าวโดยไม่มีเหตุอันสมควรให้ถือว่าเจ้าของหรือผู้ครอบครองรถยนต์รับจ้างสละสิทธิแก้ข้อกล่าวหาข้อ ๒๕ ในกรณีที่นายทะเบียนพิจารณาแล้วเห็นว่ามีเหตุอันควรเพิกถอนตามข้อ ๒๓ ให้นายทะเบียนออกคำสั่งเพิกถอนทะเบียนรถยนต์รับจ้างนั้นแต่หากเห็นว่าไม่มีเหตุอันควรเพิกถอนให้นายทะเบียนแจ้งผลการพิจารณาให้เจ้าของและผู้ครอบครองรถนั้นทราบข้อ ๒๖ ในกรณีที่นายทะเบียนมีคำสั่งเพิกถอนทะเบียนรถยนต์รับจ้างให้นายทะเบียนดำเนินการ ดังต่อไปนี้(๑) บันทึกการเพิกถอนทะเบียนรถยนต์รับจ้างลงในฐานข้อมูลของนายทะเบียน(๒)มีหนังสือแจ้งคำสั่งเพิกถอนทะเบียนรถยนต์รับจ้างให้เจ้าของและผู้ครอบครองรถยนต์รับจ้างทราบพร้อมทั้งแจ้งสิทธิอุทธรณ์คำสั่งดังกล่าวภายใน ๑๕ วันนับแต่วันที่ได้รับแจ้งคำสั่งของนายทะเบียนเจ้าของหรือผู้ครอบครองรถยนต์รับจ้างมีสิทธิอุทธรณ์คำสั่งของนายทะเบียนโดยทำเป็นหนังสือยื่นต่ออธิบดีกรมการขนส่งทางบกภายใน๑๕ วันนับแต่วันที่ได้รับแจ้งคำสั่งของนายทะเบียนในหนังสืออุทธรณ์ให้ระบุข้อโต้แย้งและข้อเท็จจริงหรือข้อกฎหมายที่อ้างอิงประกอบด้วยและให้นำหลักเกณฑ์ วิธีการและเงื่อนไขในเรื่องการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่ถือว่าเป็นการทุเลาการบังคับคำสั่งของอธิบดีกรมการขนส่งทางบกให้เป็นที่สุดข้อ ๒๗ คำสั่งเพิกถอนทะเบียนรถยนต์รับจ้างตามข้อ๒๕ มีผลให้ภาษีประจำปีสำหรับรถคันที่ถูกเพิกถอนเป็นอันระงับไปและกรณีที่มีภาษีประจำปีค้างชำระให้เจ้าของและผู้ครอบครองรถยนต์รับจ้างเป็นผู้มีหน้าที่ต้องเสียภาษีที่ค้างชำระให้ครบถ้วนข้อ ๒๘ เมื่อได้รับหนังสือแจ้งคำสั่งเพิกถอนทะเบียนรถยนต์รับจ้างตามข้อ๒๕ ให้เจ้าของและผู้ครอบครองรถยนต์รับจ้างมีหน้าที่ดังต่อไปนี้(๑) ส่งคืนแผ่นป้ายทะเบียนรถยนต์รับจ้างต่อนายทะเบียน(๒)นำใบคู่มือจดทะเบียนรถยนต์รับจ้างมาแสดงเพื่อให้นายทะเบียนบันทึกหลักฐานการระงับทะเบียนรถยนต์รับจ้าง(๓) เสียภาษีประจำปีสำหรับรถยนต์รับจ้างที่ค้างชำระพร้อมทั้งเงินเพิ่มให้ครบถ้วน(ถ้ามี) ให้เจ้าของและผู้ครอบครองรถยนต์รับจ้างดำเนินการตาม (๑) (๒) และ (๓)ภายใน ๖ วัน นับแต่วันที่ได้รับหนังสือแจ้งคำสั่งเพิกถอนทะเบียนรถยนต์รับจ้างข้อ ๒๙ ห้ามมิให้นำรถยนต์รับจ้างที่ถูกเพิกถอนทะเบียนรถตามข้อ๒๕ มาจดทะเบียนเป็นรถยนต์รับจ้างอีกข้อ ๓๐ ให้รองอธิบดี(ฝ่ายบริหาร) กรมการขนส่งทางบก รักษาการตามระเบียบนี้ประกาศณ วันที่ ๕ กันยายน พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑.คำขอรับความเห็นชอบการจดทะเบียนรถยนต์รับจ้าง (รถแท็กซี่) สำหรับบุคคลธรรมดา (แบบร.จ. ๑) ๒.คำขอรับความเห็นชอบการจดทะเบียนรถยนต์รับจ้าง (รถแท็กซี่) สำหรับนิติบุคคล (แบบร.จ. ๒)๓. ลักษณะ ขนาดและตำแหน่งเครื่องหมายรถยนต์รับจ้างสำหรับรถยนต์รับจ้าง (รถแท็กซี่)ของบุคคลธรรมดา (แบบ ร.จ. ๓)๔. ลักษณะ ขนาด และตำแหน่งเครื่องหมายรถยนต์รับจ้างสำหรับรถยนต์รับจ้าง(รถแท็กซี่) ของนิติบุคคล (แบบ ร.จ. ๔)๕. ลักษณะ ขนาดและตำแหน่งเครื่องหมายรถยนต์รับจ้าง (แบบ ร.จ. ๔)(ดูข้อมูลจากภาพกฎหมาย)ปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๑๑/๑๑ ธันวาคม ๒๕๕๗